**ΟΔΗΓΙΕΣ ΓΙΑ ΤΟΥΣ ΕΚΠΑΙΔΕΥΤΙΚΟΥΣ**

***Απαραίτητα δικαιολογητικά (κάθε μήνα):***

1. Αίτηση προς την Υπηρεσία από τον Εκπ/κό. (Έντυπα🡪 Έγγραφα οδοιπορικών από την ιστοσελίδα της Δ/νσης).
2. Πράξη ανάληψης υπηρεσίας **σχολείων διάθεσης σε δύο φωτοαντίγραφα**. (Έντυπα🡪 Έγγραφα οδοιπορικών από την ιστοσελίδα της Δ/νσης).
3. Υπεύθυνη δήλωση εκπαιδευτικού για οδοιπορικά **σε δύο πρωτότυπα αντίγραφα**. (Έντυπα 🡪 Έγγραφα οδοιπορικών από την ιστοσελίδα της Δ/νσης)
4. Ημερολογιακή κατάσταση κίνησης εκπαιδευτικού που θα αναγράφονται οι ημέρες μετακίνησης, **σε τρία αντίγραφα με πρωτότυπες υπογραφές από το Διευθυντή και τους εκπαιδευτικούς.** (Έντυπα → Έγγραφα οδοιπορικών από την ιστοσελίδα της Δ/νσης, **συμπληρώνεται τις στήλες 2 έως 5 ΜΟΝΟ!!!**).
5. Αντίγραφο βεβαίωσης χιλιομετρικής απόστασης **σε δύο αντίγραφα** **(Κατοικίας → Σχολικής μονάδας διάθεσης ή Σχολείου Κύριας τοποθέτησης → Σχολικής μονάδας διάθεσης, η συντομότερη εκ των δύο προς το συμφέρον της υπηρεσίας)**. (**Εκδίδεται** **από την Δ/νση** ).
6. **Εβδομαδιαίο Ωρολόγιο Πρόγραμμα Διδασκαλίας Ειδικοτήτων** από τις σχολικές μονάδες διάθεσης, όπου θα αναφέρετε το ονοματεπώνυμο η ειδικότητα και το ωράριο του εκπ/κού υπογεγραμμένα από τον Δ/ντή του σχολείου **σε δύο φωτοαντίγραφα**. (Έντυπα → Έγγραφα οδοιπορικών από την ιστοσελίδα της Δ/νσης).

**Έδρα του υπαλλήλου κατά τις διατάξεις του Ν.4336/2015(ΦΕΚ 94/τ.Α΄/14-08-2015) ορίζεται το σχολείο, όπου υπηρετεί ο μετακινούμενος, διαφορετικά η κατοικία του σε περίπτωση που αυτή βρίσκεται πλησιέστερα στον τόπο προορισμού. Π.χ. έστω ότι η υπηρεσία του υπαλλήλου βρίσκεται στον Λευκώνα, αλλά η κατοικία του βρίσκεται στις Σέρρες: Σε περίπτωση μετακίνησής του για εκτέλεση υπηρεσίας στη Ζίχνη, ως έδρα δεν θα θεωρηθεί ο Λευκώνας αλλά οι Σέρρες, δεδομένου ότι είναι πιο κοντά στον τόπο προορισμού και συνεπώς τα έξοδα μετακίνησης που θα εγκριθούν θα είναι αυτά που αντιστοιχούν στην απόσταση Σέρρες – Ζίχνη (29 χιλ) και όχι Λευκώνας – Ζίχνη (37,3 χιλ). Αντιθέτως, εάν ο ίδιος υπάλληλος θα έπρεπε να μετακινηθεί στο Σιδηρόκαστρο, τότε τα έξοδα μετακίνησης που θα αναγνωρισθούν θα είναι για την απόσταση Λευκώνας – Σιδηρόκαστρο (19,9 χιλ) και όχι Σέρρες – Σιδηρόκαστρο (26,7 χιλ), δεδομένου ότι σε αυτήν την περίπτωση η υπηρεσία του υπαλλήλου είναι σε πλησιέστερη απόσταση από τον τόπο προορισμού.**

**Σε περίπτωση που ο εκπ/κός μετακινείται την ίδια ημέρα σε περισσότερα από ένα σχολεία διάθεσης, αποζημιώνεται για την χιλιομετρική απόσταση (μετά επιστροφής) του πιο μακρινού σχολείου διάθεσης. Για παράδειγμα: Εάν ένας εκπ/κός που έχει Κύρια τοποθέτηση στο σχολείο Ν. Ζίχνης και τόπο διαμονής Σέρρες, μετακινείται την ίδια ημέρα στα σχολεία της Αλιστράτης(18,3 χιλ από Ζίχνη) και Δραβήσκου(14,1 χιλ από Ζίχνη) δικαιούται για την ημέρα αυτή χιλιομετρική αποζημίωση για το πιο μακρινό σχολείο δηλ. για το σχολείο της Αλιστράτης.**

Σας ενημερώνουμε επίσης ότι, οι εκπαιδευτικοί που μετακινούνται για συμπλήρωση ωραρίου σε σχολεία που καλύπτονται από αστική συγκοινωνία **δικαιούνται εξόδων μετακίνησης**, εφόσον **προσκομίζουν τα εισιτήρια αστικής συγκοινωνίας.**

 **ΑΣΤΙΚΗ ΣΥΓΚΟΙΝΩΝΙΑ ΥΠΑΡΧΕΙ ΓΙΑ:**

ΛΕΥΚΩΝΑ – ΜΗΤΡΟΥΣΙ – ΣΚΟΥΤΑΡΙ – ΚΩΝΣΤΑΝΤΙΝΑΤΟ - ΑΓ.ΕΛΕΝΗ - ΒΑΛΤΟΤΟΠΙ - Ν.ΣΟΥΛΙ – ΝΕΟΧΩΡΙ – ΜΟΝΟΒΡΥΣΗ - ΑΓ.ΙΩΑΝΝΗΣ - ΟΙΝΟΥΣΑ.

**Προσοχή:** Τα παραπάνω δικαιολογητικά θα συμπληρώνονται και θα συγκεντρώνονται ανά μήνα και θα αποστέλλονται στο οικονομικό τμήμα της Δ/νσης Π.Ε **το πρώτο πενθήμερο κάθε μήνα με ευθύνη του εκπαιδευτικού.**

*Όλα τα έντυπα που αφορούν την εν λόγω διαδικασία είναι αναρτημένα και μπορούν να αναζητηθούν στην* ***ιστοσελίδα της Δ/νσης*** *με τη διαδρομή* ***Έντυπα → Έγγραφα οδοιπορικών***